PATVIRTINTA

 Šilutės pirmosios gimnazijos

 direktoriaus 2020 m. balandžio 22 d.

 įsakymu Nr. V1- 23

**MOKINIŲ PRIĖMIMO Į ŠILUTĖS PIRMĄJĄ GIMNAZIJĄ TVARKOS APRAŠAS**

**I SKYRIUS**

**BENDROSIOS NUOSTATOS**

         1.  Mokinių priėmimo į Šilutės pirmąją gimnaziją tvarkos aprašas (toliau - Aprašas) reglamentuoja mokinių priėmimą mokytis pagal pagrindinio ugdymo II dalies ir vidurinio ugdymo programas bei klasių komplektavimą.

          2. Šiuo Aprašu vadovaujasi Šilutės pirmoji gimnazija, vykdanti pagrindinio ugdymo II dalies ir vidurinio ugdymo programas, kurios steigėja yra Šilutės rajono savivaldybė.

          3. Aprašas parengtas vadovaujantis:

 3.1. Lietuvos Respublikos [švietimo įstatymo](http://masis88:7777/Litlex/ll.dll?Tekstas=1&Id=2550&BF=1) (Žin.,  1991, Nr. [23-593](http://masis88:7777/Litlex/ll.dll?Tekstas=1&Id=2550&BF=1); 2011, Nr. [38-1804](http://masis88:7777/Litlex/ll.dll?Tekstas=1&Id=2550&BF=1)) [29](http://www.pirmojigimnazija.lt/) straipsniu;

 3.2.      Priėmimo į valstybinę ir savivaldybės bendrojo ugdymo, profesin~~ę~~ mokyklą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2018 m.balandžio 5 d. įsakymu Nr. V-322 .

3.3. Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 (2018-07-11 Nr. 682 redakcija);

3.4. Nuosekliojo mokymosi pagal bendrojo ugdymo programas tvarkos aprašu, patvirtintu švietimo ir mokslo ministro 2005-04-05 įsakymu Nr. ISAK-556 (2018-03-13 Nr. V-242 redakcija).

 3.5. Mokinių priėmimo į Šilutės rajono savivaldybės bendrojo ugdymo mokyklas tvarkos aprašu, patvirtintu Šilutės rajono savivaldybės tarybos 2019 m. kovo 28 d. sprendimu Nr. T1-1302;

4. Gimnazijos direktorius iki einamų metų vasario 25 d. raštu informuoja Švietimo ir kultūros skyrių apie prognozuojamą klasių iki liepos 1 d. – apie patikslintą gimnazijos klasių komplektų skaičių ir kiekvienos komplektuojamos klasės, grupės mokinių skaičių.

5. Aprašas skelbiamas Šilutės pirmosios gimnazijos interneto svetainėje.

**II SKYRIUS**

**PRIĖMIMO Į ŠILUTĖS PIRMĄJĄ GIMNAZIJĄ KRITERIJAI**

6. Mokiniai į gimnaziją mokytis pagal pagrindinio ugdymo II dalies ir vidurinio ugdymo programas priimami vadovaujantis Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (2012-05-08 įsakymo Nr. V-766 redakcija) patvirtintu Nuosekliojo mokymosi pagal bendrojo ugdymo programas tvarkos aprašu; Mokinių priėmimo į Šilutės rajono savivaldybės bendrojo ugdymo mokyklas tvarkos aprašu, patvirtintu Šilutės rajono savivaldybės tarybos 2019 m. kovo 28 d. sprendimu Nr. T1-1302.

 7. Į gimnaziją mokytis pagal pagrindinio ugdymo programos II dalį pirmumo teise priimami pagal mokymosi pasiekimus (metinius įvertinimus, atliktus projektinius darbus, mokinio sukauptą darbų aplanką ir kt.). Į likusias laisvas vietas pirmiausia priimami: našlaičiai; vaikai, turintys globėjus ar rūpintojus; specialiųjų poreikių vaikai; vaikai, kurių broliai ir seserys prašymo pateikimo metu jau mokosi gimnazijoje; vaikai, kurių tėvai dirba gimnazijoje; vaikai, kurių tėvai yra baigę gimnaziją.

8. Į gimnaziją pagal vidurinio ugdymo programą, asmenys renkasi patys. Jei

norinčiųjų mokytis pagal vidurinio ugdymo programą gimnazijoje yra daugiau nei laisvų mokymosi vietų, pirmumo tvarka priimami asmenys, atsižvelgiant į jų pageidavimą tęsti dalykų, dalykų modulių, kurie buvo pradėti mokytis pagal pagrindinio ugdymo programos II dalį, mokymąsi pagal vidurinio ugdymo programą ir mokymosi pasiekimus (pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ir kt.). Per mokslo metus mokiniai priimami į laisvas vietas esančiuose klasių komplektuose.

**III SKYRIUS**

**DOMUMENTŲ PRIĖMIMAS IR JŲ FORMINIMAS**

 9.Prašymai dėl priėmimo mokytis pagal pagrindinio ugdymo II dalies, vidurinio ugdymo programas pateikiami gimnazijos direktoriui. Užpildytą prašymą galite pristatyti į gimnazijos raštinę (karantino metu prašymus dėkite į gimnazijos pašto dėžutę prie gimnazijos durų), arba pildyti elektronine forma ir siųsti e. paštu: rastine@pirmojigimnazija.lt . Informacijos paskelbimo ir prašymų pateikimo laikas nustatomas Administracijos direktoriaus įsakymu.

 9. 1.  prašymą už vaiką iki 14 metų pateikia vienas iš tėvų (globėjų, rūpintojų); 9. 2.  prašymą 14–16 metų vaikas gali pateikti turėdamas vieno iš tėvų (globėjų, rūpintojų) raštišką sutikimą;

 9. 3.   vyresni kaip 16 metų vaikai, prašymą gali pateikti patys. Kartu su prašymu pateikiama:

 9 3.1.   įgyto išsilavinimo pažymėjimo originalą (baigus ugdymo programą ar programos dalį);

 9.3.2.   dokumentai (jų kopijos), patvirtinantys priėmimo pirmumą. Mokytis pagal aukštesnio lygmens ugdymo programą priimamas mokinys, turintis dokumentus, patvirtinančius įgytą išsilavinimą. Tęsiant mokymąsi pagal aukštesnio lygmens ugdymo programą gimnazijoje, gimnazijos direktoriui pateikiamas prašymas.

 9.4. Iš užsienio atvykęs asmuo, asmuo, Lietuvoje baigęs užsienio valstybės arba tarptautinės organizacijos pagrindinio ugdymo I programą arba vidurinio ugdymo programos dalį, priimamas mokytis bendra tvarka. Gimnazija pagal turimą informaciją (pateiktus asmens patirtį ir pasiekimus įrodančius dokumentus, atsižvelgusi į jo amžių, pokalbius su mokiniu, jo tėvais (globėjais), jei asmuo yra nepilnametis), priima asmenį mokytis į klasę, kurioje mokosi jo bendraamžiai:

 9.4.1. jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni, nei numatyti ugdymo programoje, pagal kurią mokosi jo bendraamžiai, asmuo turi teisę mokytis atitinkamai aukštesnėje klasėje arba klase žemiau. Jei mokinys yra nepilnametis, mokykla sprendimą turi suderinti su jo tėvais (globėjais).

 9.4.2. priimant iš užsienio atvykusi asmenį, asmenį, Lietuvoje baigusį užsienio valstybės arba tarptautinės organizacijos pagrindinio ugdymo I dalies programą arba vidurinio ugdymo programos dalį, gimnazija sudaro jo individualaus ugdymo planą ir pamokų tvarkaraštį, užtikrina mokiniui reikiamą švietimo/mokymosi pagalbą.

 10. Prašymai dėl priėmimo mokytis registruojami knygoje, kurioje privalo būti šios skiltys:

 10. 1.   eilės numeris;

 10. 2. pateikusio prašymą asmens vardas, pavardė;

 10. 3. adresas, telefono numeris; elektroninio pašto adresas;

 10. 4.   prašymo pateikimo data;

 10. 5.   pateikti dokumentai;

 10. 6.   pastabos apie taikomą priėmimo pirmumą;

 10. 7.   žyma apie priėmimą (sutarties sudarymo data, numeris);

 10. 8.   žyma apie nepriėmimą (atsakymo pareiškėjui data, numeris).

 11. Prašymų registravimo knygą pildo gimnazijos direktoriaus įsakymu paskirtas darbuotojas.

 12. Mokinio priėmimas mokytis įforminamas mokymo sutartimi:

 12.1. mokymo sutartis su kiekvienu naujai atvykusiu mokiniu bei gimnazijos mokiniu, pradedančiu mokytis pagal aukštesnio lygmens ugdymo programą sudaroma jo mokymosi pagal tą ugdymo programą laikotarpiui;

 12.2. mokymo sutartį 2 egzemplioriais pasirašo gimnazijos direktorius, mokinys ir vienas iš tėvų/globėjų;

 12.3.   vienas sutarties egzempliorius įteikiamas šeimai, kitas - segamas į mokinio asmens bylą;

 12.4. mokymo sutartis registruojama Mokymo sutarčių registracijos knygoje. Sudarius mokymo sutartį, formuojama mokinio asmens byla, kurioje saugomi pateikti dokumentai ir išsilavinimo pažymėjimo kopija. Originalas grąžinamas jo pateikėjui.

 13. Mokinio priėmimas į gimnaziją ir jo išvykimas iš gimnazijos įforminamas direktoriaus įsakymu.

 14. Gimnazija, priėmusi mokinį:

 14.1.    įrašo mokinio duomenis į Mokinių registro kompiuterinę duomenų bazę;

 14.2.    ne vėliau kaip per 10 dienų raštu informuoja Savivaldybės administracijos Švietimo ir kultūros skyrių apie atvykusius iš kitų šalių mokinius, nurodydama šalį, iš kurios atvyko, ir kokia kalba mokėsi.

**IV SKYRIUS**

**KLASIŲ  KOMPLEKTAVIMAS GIMNAZIJOJE**

      15. Gimnazijoje klasės komplektuojamos vadovaujantis šiais kriterijais:

 15.1.  bendrojo ugdymo klasėse mokinių turi būti ne daugiau 30. Vienas mokinys, dėl įgytų ar įgimtų sutrikimų, turintis didelių ar labai didelių specialiųjų ugdymosi poreikių, mokomas integruotai bendrojo ugdymo klasėje, prilyginamas 2 tos klasės, kurioje mokosi, mokiniams – atitinkamai mažinamas maksimalus nustatytas klasės mokinių skaičius. Sudarant naujas bendrojo ugdymo ir (ar) jungtines klases gali būti ne daugiau kaip 3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių.

 16. Komplektuojant klases, atsižvelgti į Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą ir Savivaldybės tarybos nustatytą klasės mokinių skaičių.

**V. BAIGIAMOSIOS NUOSTATOS**

 17. Priėmimą vykdo gimnazijos direktoriaus pavaduotojas ugdymui ir mokinių priėmimo komisija.

 18. Už  šio Aprašo  vykdymą atsako gimnazijos direktoriaus pavaduotojas ugdymui.

 19. Aprašo vykdymą prižiūri gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_